ئەندرۆید ١٤

ئەندرۆید ١٤ چواردەھەمین وەشانی جێگیر و ٢١ـەمین وەشانی سیستەمی کارپێکەری ئەندرۆیدە، سیستەمێکی کارپێکردنی مۆبایلە کە لەلایەن دەستەی ھاوپەیمانیی کراوە بە سەرۆکایەتی کۆمپانیای گۆگڵ پەرەیپێدراوە، ھەردوو وەشانی Google و AOSP لە ٤ی تشرینی یەکەمی ٢٠٢٣ بەشێوەیەکی گشتی بڵاوکرایەوە، یەکەمین ئامێرەکان کە ئەندرۆیدی ١٤ لەسەر جێگیر کرابوو بریتی بوون لە پێکسڵ ٨ و پێکسڵ ٨ پرۆی تایبەت بە کۆمپانیای گۆگڵ.

 مێژوو 
وێنۆک|128x128پیکسڵ| لۆگۆی پێش بڵاوکردنەوەی گەشەپێدەری ئەندرۆید ١٤
ئەندرۆید ١٤ ( ناوی کۆد: Upside Down Cake )، لە ٨ی شوباتی ٢٠٢٣ ڕاگەیەندرا، پاشان وەشانی تاقیکاری گەشەپێدەران بۆ زنجیرەی پێکسڵ ٦ و ٧ بڵاوکرایەوە، ھەروەھا خشتەیەک لەگەڵ بەرواری نوێکردنەوەکان کە دواتر تاقیکارییەکی تری گەشەپێدەرانی لەخۆگرتبوو لە ٨ی ئازاردا بڵاوکرایەوە و ھەروەھا چوار وەشانی تاقیکاری مانگانەش بەردەست خرا، یەکەمین تاقیکاری لە ١٢ی نیسان بڵاوکرایەوە، کە لە ٢٦ی نیساندا چاکسازییەکی گشتی بۆ تاقیکاری ١.١ پێگەیشت  دووەم تاقیکاری لە ١٠ی ئایاردا بڵاوکرایەوە و ھەروەھا لە ٢٥ی ئایاردا چاکسازییەکی تری گشتی بۆ تاقیکاری ٢.١ نێردرا سێیەم وەشانی تاقیکاریش لە ٧ی حوزەیران بڵاوکرایەوە، پاشان وەشانی جێگیری پلاتفۆرمی پێگەیشت، کە دواتر کۆمەڵە چاکسازییەکی گەورەی بۆ تاقیکاری ٣.١ لە ١٤ی حوزەیران وەرگرت، چوارەم وەشانی تاقیکاریش لە ١١ی تەمموزدا بڵاوکرایەوە وەشانی ئەندرۆید ١٤ یەک ساڵ و ١ مانگ و دوو ھەفتە و پێنج ڕۆژی لەنێواندا بوو لەگەڵ بڵاوبوونەوەی ئەندرۆید ١٣ کە لە ١٥ی ئابی ٢٠٢٢دا بڵاوکرابۆوە.

 تایبەتمەندییەکان 

 ئەزموونی بەکارھێنەر 
بە بنیاتنانی ئەو بژاردە نوێیەی کە لە ئەندرۆید ١٣ زیاد کراوە بۆ دانانی زمانەکان بە تاک بۆ ئەپەکان، ئەم تایبەتمەندییە فراوانتر کراوە و جێبەجێکردنی ئاسانترە بۆ گەشەپێدەران، جگە لەوەش، "API ی وەرچەرخانی ڕێزمانی" نوێ بۆ بەکارھێنەرانی ڕەگەز زیاد کراوە بەپێی ڕەگەزی ڕێزمانی دڵخوازی خۆیان. 

ئەندرۆید ١٤ توانای زیادکردنی قەبارەی فۆنتەکان تا ٢٠٠٪ دابین دەکات بە بەراورد بە ١٣٠٪ لە وەشانی پێشوودا، لەگەڵ پێوانەکردنی فۆنتەکانی ناھێڵی تێکەڵ دەکرێت بۆ ئەوەی توخمە دەقییە گەورەکان لەسەر شاشە قەبارەیان زۆر گەورە نەبێت و دەقەکان تێک نەچێت"Features and APIs Overview".  ئێستا دەتوانرێ دیاری بکرێت کە کام یەکەیەکی پلەی گەرمی ( فارەنھایت، سەدی، یان کێلڤن )  لە بەرنامەکاندا بەکاربھێنرێت.

زمانی دیزاینی Material You کە لە ئەندرۆید ١٢ ناسێنراوە و لە ئەندرۆید ١٣ تەواوکراوە، ڕەنگە تایبەتەکانی ئەم دیزایینە لە ئەندرۆیدی ١٤ دا بەشێوەیەکی بنەڕەتی چالاککراوە بۆ ڕووکەشی بەکارھێنەر ھەروەھا ئەندرۆیدی ١٤ بژاردەی زیادە بۆ خۆکارکردنی شاشەی قوفڵ دەخاتە ڕوو، وەک چەندین شێوازی کاتژمێر و کورتکراوەکانی کەشوھەوا.

بۆ ئەو ئامێرانەی شاشەیەکی گەورەتریان ھەیە، وەک تابلێت، تاسکبارەکە لە ئەندرۆیدی ١٤ فراوان کراوە و ئێستا ناوی ئەو بەرنامانەی کە جێگیرکراون پیشاندەدرێت.9to5Google (February 9, 2023).  

ئەندرۆیدی ١٤ ڕێگە دەدات مۆبایلێک وەک وێب کام بەکاربھێنرێت کاتێ دەخرێتە ناو کۆمپیوتەرێک یان ئامێرێکی تری ئەندرۆیدەوە.

ئەندرۆید ١٤ پشتگیری بۆ جۆرێکی نوێی وێنەی Ultra HDR زیاد دەکات، بۆ گرتن و پیشاندانی وێنەی مەودای داینامیکی بەرز بە کامێرا و شاشەی گونجاوی HDR، فۆرماتەکەی Ultra HDR بە پاشەکشە لەگەڵ JPEG لەسەر شاشەکانی مەودای داینامیکی ستاندارد دەگونجێت. 

گۆگڵ بەشێک لە بەرنامەکانی ڕێکخستنەکانی ئەندرۆیدی بە Jetpack Compose داڕشتەوە بۆ بەکارھێنەران لە ئەندرۆید ١٤دا

 تەمەنی پاتری 
پرۆسەکانی جێبەجێکردنی سیستەمی ئەندرۆید کاراترن، ئەمەش باشترکردنی تەمەنی پاتری زیادتر دەکاتCosmos (February 8, 2023).  جگە لەوەش ئێستا ھەڵبژاردنی ڕاستەوخۆ لە نێوان دۆخی پاشەکەوتکردنی پاتری و دۆخی پاشەکەوتکردنی پاتری توند ھەیە.9to5Google (February 9, 2023). 

ئێستا کاتی شاشە لە دوایین بارگاویکردنەوەی تەواوەوە لە ڕێکخستنەکانی پاتریدا پیشان دەدرێت. بەکارھێنانی پاتری بە جیا لە سیستەم و بەرنامەکانی بەکارھێنەر نیشان دەدرێت. ئەم تایبەتمەندییە بە خستنەبازاڕی ئەندرۆید ١٢ گۆڕدرا بە نیشاندانی بەکارھێنانی پاتری لە ماوەی ٢٤ کاتژمێری ڕابردوودا.9to5Google (February 9, 2023).  

 تایبەتمەندێتی و پارێزگاری 
ئەندرۆید ١٤ ڕێگری لە دامەزراندنی ئەو بەرنامانە دەکات کە وەشانی ئەندرۆیدەکەی لە خوار مارشمالۆو (٦.٠) یە ئەم گۆڕانکارییە بە مەبەستی سنووردارکردنی بڵاوبوونەوەی بەرنامە زیانبەخشەکانە، کە بە مەبەست وەشانە کۆنەکانی ئەندرۆید دەکاتە ئامانج بۆ ئەوەی ئەو سنووردارکردنە پارێزپەندییانەی کە لە وەشانی نوێتردا خراونەتە ڕوو تێپەڕ نەکات، دامەزراندنی ئامرازەکانی چاککردنەوەی ئەندرۆید (ADB) زیاد کراوە بۆ تێپەڕاندنی سنووردارکردنەکە. 

 پەیوەندی تەندروستی 
بە جێگیرکردنی Health Connect وەک یەکێک لە تایبەتمەندییە نوێیەکانی ئەندرۆید ١٤، ئێستا بەکارھێنەران دەتوانن لە ڕێگەی ڕێکخستنەکانی ئامێرە نوێیەکانی Pixel دەستیان بگات بە Health Connect ھاوبەشی بکەن لەگەڵ بەرنامەکانی وەک Fitbit و Samsung Health و Google Fit دا.

 ئەمانەش ببینە 

 مێژووی وەشانی ئەندرۆید
 ئەندرۆید (سیستەمی کارپێکردن)

 ئاماژەکان 

 بەستەری دەرەکی 

 Android 14 لەسەر Android Developers – ماڵپەڕی فەرمی بۆ زانیاری گەشەپێدەر

پۆل:نەرمامێرەکانی ٢٠٢٣
پۆل:ئەندرۆید
پۆل:گۆگڵ